# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **PRIMĂRIA COMUNEI SARICHIOI,** judetul Tulcea,com. Sarichioi, str. Principală, nr.254,înregistrată la APM Tulcea cu nr. 1388/09,02,2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.05.2017, că proiectul **„ASFALTARE DRUMURI STRADALE ÎN COMUNA SARICHIOI”,** propus a se realiza pentru imobilul situat în localitatii Sarichioi, Zebil si Visterna , judeţul Tulcea **, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află la o distanță de cca. 654 m față de ariile protejate ROSCI0201 Podișul Nord Dobrogean și cu ROSPA0091 Pădurea Babadag.

- amplasamentul se află în intravilanul localitatii Sarichioi, Zebil si Visterna, judeţul Tulcea, teren cu folosintă actuală –domeniu public, zonă de locuințe.

**Localizarea proiectului :**

- amplasamentul se află în intravilanul localitatii Sarichioi, Zebil si Visterna, judeţul Tulcea, pe un teren cu folosintă actuală – domeniu public, zonă de locuințe.

**Caracteristicile proiectului :**

Proiectul prevede refacerea partii carosabile si a acostamentelor acestui drum.

• In prezent, carosabilul pentru străzile propuse pentru reabilitare este unul necorespunzător unui trafic in siguranța, traficul fiind redus iar drumurile devin greu practicabile in condiții de timp nefavorabil.

•De asemenea lipsa lucrărilor specifice de drumuri: șanțuri sau rigole pentru colectarea si scurgerea apelor pluviale, podețe tubulare insuficiente care să asigure trecerea apelor pluviale la intersecția cu drumurile laterale, face ca accesul către gospodării, să devină greoi deoarece apa stagnează pe partea carosabilă si degradează platforma drumurilor.

•In curbe lipsesc supralărgirile corespunzătoare razelor și vitezei de proiectare. De asemenea curbele nu sunt amenajate în spațiu (convertire, supraînălțare) iar pantele pe acostamente nu sunt mai mari ca cele de pe partea carosabilă.

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfasurare a lucrarilor) se vor lua de catre beneficiar si antreprenorul general urmatoarele masuri :

* Supravegherea lucrarilor in permanenta de catre personal specializat si dirigintele de santier ;
* Reducerea pe cat posibil a perioadei de executie a lucrarilor de constructii;
* Pe parcursul executiei intreg perimetrul santierului va fi imprejmuit pentru a nu afecta vizual imprejurimile. Toate materialele folosite vor fi livrate de catre furnizori acreditati, transportul, manipularea si depozitarea lor fara a afecta mediul inconjurator.
* Toate lucrarile se vor desfasura strict pe amlasament, fara a afecta vecinatatile.
* Lucrarile nu vor genera zgomote sau vibratii care sa deranjeze speciile pentru care au fost desemnate ariile naturale protejate ROSCI0201 Podisul Nord Dobrogean si ROSPA0091 Padurea Bbadag cu care se afla in vecinatate.
* Nu se vor folosi echipamente de constructii mari care sa genereze zgomote si vibratii.
* Pe parcursul executiei se vor delimita zonele de depozitare pentru diverse materiale de cosntructie, prin grija constructorului luandu-se toate masurile necesare (realizarea de platforme temporare de depozitare, protejarea solului, imprejmuirea zonelor de depozitare, acoperirea materialelor, etc) pentru a preaintampina orice posibila raspandire a acestora pe sol .
* Pe tot parcursul executiei se vor lua, prin grija antreprenorului general, toate masurile legate de protejarea biodiversitatii, solului, subsolului, faunei si vegetatiei din jurul amplasamentului.
* Toate deseurile rezultate, toate resturile si materialele nefolosite ramase se vor colecta si depozita separat, in zone bine delimitate si protejate, fiind preluate, la sfarsitul lucrarilor de catre constructor si predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.68/11230 din 21.12.2016, emis de Primaria Comunei Sarichioi.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Andra-Mihaela Caramarin